Diari Oficial de la Generalitat Valenciana


Sumari del DOGV 5911, del 11-12-2008 (2008/14708)

RESOLUCIÓ de 28 de novembre de 2008, de la directora general d'Assistència Sanitària, per la qual s'adjudiquen ajudes per a la realització de treballs d'investigació en atencions pal·liatives per a l'any 2008.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14005


Data del document
:   28-11-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * institució pública
    * ajuda pública
    * suport econòmic
    * centre d'investigació
    * bioètica
    * empresa privada
    * societat sense fins de lucre
    * projecte d'investigació
    * cura d'infermeria
    * personal d'investigació
    * cura de la salut
    * fundació
    * investigació mèdica
    * sistema d'informació

RESOLUCIÓ de 28 de novembre de 2008, de la directora general d'Assistència Sanitària, per la qual s'adjudiquen ajudes per a la realització de treballs d'investigació en atencions pal·liatives per a l'any 2008. [2008/14070]  
En els Pressupostos de la Generalitat per a l'exercici 2008 hi ha una dotació de vint mil euros (20.000,00 €) en l'aplicació pressupostària 20.99.71.3023.275.24.AO, línia de subvenció T6874000, que té com a finalitat fomentar la realització de projectes que versen sobre matèries relacionades amb la informació que expresse la complexitat assistencial de l'atenció en atencions pal·liatives i malalties cròniques i propostes que garantisquen la continuïtat i la qualitat assistencial de pacients crònics a la Comunitat Valenciana.  
A través de l'Orde de 7 d'octubre de 2008, de la Conselleria de Sanitat (DOCV núm. 5879, de 27.10.2008), es van convocar i van establir les bases reguladores per a la concessió d'ajudes per a la realització de treballs d'investigació en matèria d'atencions pal·liatives per a l'any 2008. D'acord amb el que establix l'orde, es van sol·licitar les ajudes per a projectes d'investigació que es relacionen en l'annex I.  
Una vegada estudiats els projectes, de conformitat amb els criteris de selecció establits en la base primera de l'orde, es va procedir a resoldre provisionalment la convocatòria en data 21 de novembre de 2008. Una vegada notificada als interessats, la resolució obria un termini de set dies perquè presentaren les al·legacions que estimaren oportunes. Després de manifestar tots els interessats la decisió de no al·legar-hi res, abans del venciment del termini establit per a això, es té per efectuat el tràmit d'audiència d'acord amb allò que s'ha establit per l'article 84.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Atés tot això anterior, a la vista del que establix la base cinquena i d'acord amb el que s'ha disposat per la disposició addicional primera de l'orde, resolc:   
Primer  
Concedir les ajudes per a finançar els projectes de 2008 per a la realització de treballs d'investigació en matèria d'atencions pal·liatives, relacionats en l'annex I, per un import total de vint mil euros (20.000,00 €), i desestimar les sol·licituds dels projectes relacionats en l'annex II per haver aconseguit una menor puntuació en la valoració feta per la comissió.  
Els beneficiaris de les ajudes han de remetre, en el termini de set dies hàbils des de la notificació de la present resolució, un escrit en què facen constar que accepten la realització del projecte seleccionat en les condicions imposades per la comissió de selecció.   
També han d'acreditar, en el termini de deu dies hàbils des de la notificació de la present resolució, que es troben al corrent de les seues obligacions tributàries, estatals i autonòmiques, i amb la Seguretat Social, en la forma que s'establix en l'Orde de 30 de maig de 1996, de la Conselleria d'Economia i Hisenda.   
Finalment, han de remetre a la Direcció General d'Assistència Sanitària, una memòria detallada del projecte per a la seua aprovació per part de la comissió de selecció.   
Segon  
Ampliar el termini de presentació de factures establit en la lletra b) de la base huitena de l'orde, fins al 15 de desembre de 2008, de conformitat amb el que establix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
Contra la present resolució, que esgota la via administrativa, pot interposar-se un recurs contenciós administratiu en el termini de dos mesos a comptar des de l'endemà a la recepció de la present notifica  
Annex I / Anexo I   
Projectes subvencionats / Proyectos subvencionados  
  
Annex II / Anexo II  
Projectes exclosos / Proyectos excluidos  
ció, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa i els articles 109 i 110 de la Llei 30/1992 de 26 de novembre, de Règim Jurídic de les Administracions Públiques i del Procediments Administratiu Comuns. Tot això sense perjuí de la possibilitat que els interessats en puguen interposar qualsevol altre que estimen pertinent.   
València, 28 de novembre de 2008.- La directora general d'Assistència Sanitària: M. Luisa Carrera Hueso.